PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL VALSTYBEI NUOSAVYBĖS TEISE PRIKLAUSANČIO TURTO NURAŠYMO IR LIKVIDAVIMO“ PROJEKTO aiškinamasis Raštas

Sprendimo projekto tikslai ir uždaviniai:

Nurašyti valstybei nuosavybės teise priklausantį ir šiuo metu Prienų rajono savivaldybės administracijos patikėjimo teise valdomą turtą – 2 balsadėžes.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 2 dalimi, kuri nustato, kad nematerialusis, ilgalaikis materialusis ir trumpalaikis materialusis turtas gali būti pripažintas nereikalingu arba netinkamu (negalimu) naudoti, kai atnaujinti ekonomiškai netikslinga; 27 straipsnio 6 dalimi, kuri reglamentuoja, kad valstybės turtas, pripažinus jį nereikalingu arba netinkamu (negalimu) naudoti, nurašomas, išardomas ir likviduojamas Vyriausybės nustatyta tvarka; Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 12.2 papunkčiu, kuris nustato, kad sprendimus dėl pripažinto nereikalingu arba netinkamu (negalimu) naudoti valstybės turto nurašymo priima savivaldybės taryba – dėl valstybės nematerialiojo ir ilgalaikio materialiojo (išskyrus nekilnojamąjį turtą ar kitus nekilnojamuosius daiktus) turto, kurio vieneto likutinė vertė, neatsižvelgiant į buhalterinėje apskaitoje pripažintą nuvertėjimą, yra mažesnė nei 50 tūkst. eurų, taip pat trumpalaikio materialiojo turto, perduoto savivaldybėms valdyti, naudoti ir disponuoti juo patikėjimo teise, – rašytiniu valstybės įstaigos, perdavusios turtą (pasirašiusios perdavimo ir priėmimo aktą), arba, jeigu valstybės turtas buvo perduotas valstybės įmonės, – valstybės įmonės savininko teises ir pareigas įgyvendinančios institucijos sutikimu.

Laukiami rezultatai:

Priėmus sprendimo projektą bus nurašytas valstybei nuosavybės teise priklausantis ir šiuo metu Prienų rajono savivaldybės administracijos patikėjimo teise valdomas trumpalaikis turtas – 2 balsadėžės, kurias naudojo Balbieriškio ir Veiverių seniūnijos.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos Vyriausybė 2016 m. birželio 1 d. priėmė nutarimą Nr. 543 ,,Dėl trumpalaikio materialiojo valstybės turto perdavimo savivaldybėms“, kuriuo Lietuvos Respublikos vyriausioji rinkimų komisija 2016 m. liepos 7 d. Turto perdavimo–priėmimo aktu Nr. 38 Prienų rajono savivaldybei perdavė valstybei nuosavybės teise priklausantį turtą – balsadėžes. Šiuo metu 2 balsadėžės yra sulūžę, naudoti netinkamos. Prienų rajono savivaldybės administracijos direktoriaus 2023 m. gruodžio 19 d. įsakymu Nr. A3-868 ,,Dėl valstybės turto pripažinimo netinkamu (negalimu) naudoti“ balsadėžės pripažintos netinkamomis naudoti. Prienų rajono savivaldybė kreipėsi į Lietuvos Respublikos vyriausiąją rinkimų komisiją dėl leidimo nurašyti minėtą turtą. Leidimas nurašyti balsadėžes gautas (2023-12-22 raštas Nr. 2-1663(1.5).

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt